Μουσείο Πούσκιν

Το **Μουσείο Καλών Τεχνών Πούσκιν** (ρωσικά: Музей изобразительных искусств им. А.С. Пушкина) είναι το μεγαλύτερο μουσείο Ευρωπαϊκής τέχνης στη Μόσχα, και βρίσκεται στην οδό Volkhonka, ακριβώς απέναντι από τον Καθεδρικό Ναό του Σωτήρος. Το Μουσείο από το 1981 φιλοξενεί το διεθνές μουσικό φεστιβάλ *Νύχτες Δεκεμβρίου του [[Σβιάτοσλαβ Ρίχτερ]]*.

## Ονομασία
Το όνομα του μουσείου είναι παραπλανητικό, καθώς δεν έχει καμία σχέση με τον διάσημο ρώσο ποιητή Αλεξάντρ Πούσκιν. Δόθηκε μόλις το 1937 ενώ το μουσείο ιδρύθηκε από τον καθηγητή Ιβάν Τσβετάγεβ (πατέρα της ποιήτριας Μαρίνα Τσβετάγεβα) το 1912. Ο Τσβετάγεβ έπεισε τον εκατομμυριούχο με ενδιαφέρον στη φιλανθρωπία Γιούρι Νετσάγιεφ-Μάλτσοφ και τον αρχιτέκτονα Ρόμαν Κλάιν για την επιτακτική ανάγκη να αποκτήσει η Μόσχα μουσείο Καλών Τεχνών.

## Κατασκευή
Το μουσείο σχεδιάστηκε από τον Ρόμαν Κλάιν και τον Βλαντιμίρ Σούκοβ και χρηματοδοτήθηκε εν μέρει από τον Μάλτσοφ. Τα έργα άρχισαν το 1898 και συνέχισαν μέχρι το 1912. Ο Ιβάν Ρέρμπεργκ ήταν ο υπεύθυνος μηχανικός των εργασιών για 12 χρόνια μέχρι το 1909.

## Συλλογή
### Συλλογή Τέχνης
* 

Το όνειρο του Τσβετάγιεφ έγινε πραγματικότητα τον Μάιο του 1912 όταν το μουσείο άνοιξε τις πόρτες του στο κοινό. Αρχικά το μουσείο ονομάστηκε προς τιμήν του Αλέξανδρου Γ΄, αν και η κυβέρνηση είχε συνεισφέρει μόνο 200.000 ρούβλια έναντι των πάνω από 2 εκατομμύριων που είχε συνεισφέρει ο Μάλτσεφ. Τα πρώτα του εκθέματα ήταν αντίγραφα αρχαίων αγαλμάτων, παρόλ’ αυτά σημαντικά για την εκπαίδευση των σπουδαστών τέχνης. Τα μόνα γνήσια αρχαία αντικείμενα ήταν ο Μαθηματικός Πάπυρος και η Ιστορια (ή Περιπέτειες) του Ουενεμούν, τα οποία είχε πουλήσει στο μουσείο ο Βλαντιμίρ Γκολενίστσεφ τρία χρόνια νωρίτερα.

Μετά τη μεταφορά της Ρωσικής πρωτεύουσας στη Μόσχα το 1918, η Σοβιετική κυβέρνηση αποφάσισε να μεταφέρει χιλιάδες έργα από το Ερμιτάζ στη νέα πρωτεύουσα. Σε αυτά προστέθηκε και ολόκληρη η συλλογή των έργων της Δυτικής Τέχνης από το Μουσείο Ρουμιάντσεφ. Τα έργα αυτά αποτέλεσαν τον πυρήνα της συλλογής έργων της Δυτικής τέχνης του Μουσείου Πούσκιν. Όμως τα πιο σημαντικά έργα προστέθηκαν αργότερα από το Μουσείο Σύγχρονης Δυτικής Τέχνης. Σε αυτά περιλαμβανόταν ιμπρεσιονιστικά και έργα του μετά-ιμπρεσιονισμού, μεταξύ των οποίων κορυφαία έργα των βαν Γκογκ, Γκογκέν, Πικάσο, Dufrénoy και Ματίς. Στα έργα του βαν Γκογκ περιλαμβάνεται και το *Κόκκινο αμπέλι* (γαλλικά: *La Vigne rouge*), που απ’ ό, τι φαίνεται είναι ο μόνος πίνακας που είχε πουλήσει ο βαν Γκογκ κατά τη διάρκεια της ζωής του. Το 1937, κατά την εκατονταετηρίδα από τον θάνατο του Πούσκιν, το όνομα του ποιητή δόθηκε από τη Σοβιετική κυβέρνηση στο μουσείο προς τιμήν του.

### Αρχαιολογική συλλογή
Μετά το Δεύτερο Παγκόσμιο Πόλεμο, τα έργα από την Πινακοθήκη της Δρέσδης η οποία είχε εκκενωθεί, ήταν στη Μόσχα για 10 χρόνια. Τελικά η συλλογή επέστρεψε στην Ανατολική Γερμανία, παρά την κάθετη αντίθεση των υπευθύνων του μουσείου, κυρίως της Ιρίνα Αντόνοβα, η οποία ήταν η διευθύντρια του μουσείου από το Φεβρουάριο του 1961. Στο Μουσείο Πούσκιν ακόμα βρίσκεται το μεγαλύτερο μέρος του Θησαυρού του Πριάμου, που είχε λεηλατηθεί από την Τροία από τον γερμανό αρχαιολόγο Ερρίκο Σλίμαν, τον οποίο και είχε πάρει ο Σοβιετικός Στρατός (Κόκκινος Στρατός) από το Μουσείο Περγάμου στο Βερολίνο.

### Συλλογή νομισμάτων
Το Μουσείο Πούσκιν διαθέτει νομισματική συλλογή, για την οποία δεν υπάρχουν εκδόσεις. Περιλαμβάνει αρχαιολογικά ευρήματα από την Κεντρική Ασία, όπως μια πλειάδα νομισμάτων της περιόδου των βασιλείων Κους-Σασσανίδες, η οποία αποκτήθηκε το 2002.

## Εικόνες

Image:Giambattista Pittoni-Sophonisba.jpg| *το όνειρο της Sophonisba*, Giambattista Pittoni
Image:Nechaev-Maltsov.jpg|Γιούρι Νετσάγιεφ-Μάλτσοφ, (1834-1913).
Image:red vineyards.jpg|Βίνσεντ βαν Γκογκ, *Το κόκκινο αμπέλι* 1888, Μουσείο Πούσκιν, Μόσχα.
File:Lautrec Yvette Guilbert.jpg|*Yvette Guilbert*, 1894, Τουλούζ-Λοτρέκ
File:Moskou-papyrus.jpg|The Μαθηματικός Πάπυρος της Μόσχας
File:Fayum-Man-Gold-Crown.jpg|Πορτραίτα Φαγιούμ
File:Botticelli (Sandro di Mariano Filipepi) - Annunciation - Google Art Project.jpg|*Ευαγγελισμός* του Σάντρο Μποτιτσέλι
File:Lucas Cranach d.Ä. - Madonna mit Kind (ca.1520).jpg|*Μαντόνα και παιδί* του Λούκας Κράναχ Πρεσβ.
File:Paris Bordon - Sibilla davanti ad Augusto - Museo Puskin - Mosca.jpg|*Η Εμφάνιση της Σίβυλλας στον Αυτοκράτορα Αύγουστο* του Πάρις Μπορντόνε
File:Paris Bordon - Sacra Conversazione - Museo Puskin Mosca.jpg|*Η Μαντόνα και παιδί με τον Άγιο Ιωάννη τον Βαπτιστή και τον Άγιο Γεώργιο* του Πάρις Μπορντόνε
File:Rembrandt Harmensz van Rijn - Ahasuerus, Haman and Esther - Google Art Project.jpg|*Ο Ξέρξης και ο Χαμάν στη γιορτή της Εσθήρ* του Ρέμπραντ
File:Edgar Germain Hilaire Degas 076.jpg|*Μπλε χορεύτριες* του Ντεγκά
File:Mardi gras, par Paul Cézanne, Yorck.jpg|*Mardi Gras* του Σεζάν


## Παραπομπές


## Βιβλιογραφία
* William Craft Brumfield. *The Origins of Modernism in Russian Architecture* (Berkeley: University of California Press, 1991) ISBN 0-520-06929-3

## Εξωτερικοί σύνδεσμοι

* The Morozov/Shchukin's collections, morozov-shchukin.com
* Pushkin Museum homepage , museum.ru
* Pushkin Museum History, SmashPixels.com
* Pushkin Museum of Fine Arts (Moscow)
* The Opening of the Museum, English.tsvetayeva.com
* Photo (1024x768), otdihinfo.ru

Κατηγορία:Μουσεία τέχνης στη Ρωσία
Κατηγορία:Μουσεία στη Μόσχα
Κατηγορία:Αξιοθέατα στη Ρωσία